पूछताछ के लिए जिला जेल में सकती है फिरोजपुर पुलिस
पप्पी को राउंडअप कर चुकी है फिरोजपुर पुलिस
भास्करसंवाददाता | होशियारपुर
भारत-पाकबार्डर से तस्करी कर लाई जा रही 22 किलो हैरोइन मामले में एक बार फिर इसके तार होशियारपुर जिला जेल में बंद कुछ कैदियों या हवालातियों से जुड़े हैं। पहले भी हैरोइन के साथ पकड़े हरभजन सिंह उर्फ राणा की गिरफ्तारी के बाद इसके तार होशियारपुर से जुड़े था। जब राणा के साथ गिरफ्तार हुए उसके दो साथियों में से एक ऋषि बब्बर ने बलविंदर उर्फ बब्बी का नाम लिया था। फिरोजपुर पुलिस ने मामले में 4 दिन पहले भगत नगर से पप्पी को राउंडअप कर साथ ले गई। हालांकि, इसकी पुष्टि होनी बाकी है कि इस मामले में पप्पी का कोई लेना देना है या नहीं।
सूत्रों की मानें तो राणा उसके साथियों से चल रही पूछताछ में उन्होंने कुछ ऐसे लोगों के नाम लिए हैं जो जिला जेल में या तो कैदी हैं या हवालाती। इन पर पहले से नशा सप्लाई का केस दर्ज है। अब उन्हें फिरोजपुर पुलिस प्रोडक्शन वारंट पर लेजाने वाली है। जेल के सुपरिंटेंडेंट अजमेर राणा ने पुष्टि तो नहीं की परंतु यह जरूर बताया कि यहां से प्रोडक्शन वारंट पर कुछ लोगों को लेजाया जा सकता है। सूत्रों के अनुसार फिरोजपुर पुलिस जेल में गौरव पंडित मनप्रीत पाल को प्रोडक्शन वारंट पर पूछताछ लिए ले जा सकती है।
क्या है मामला
फिरोजपुरपुलिस ने हरभजन सिंह उर्फ राणा को 22 किलो हैरोइन के साथ गिरफ्तार किया था। कोर्ट ने राणा और उसके दो साथियों सौरव ऋषि को 7 दिन के पुलिस रिमांड में भेजा था। पुलिस इनसे पूछताछ कर रही है। हालांकि, पूछताछ में पुलिस के हाथ कोई ठोस सबूत नहीं लगा है, पर पुलिस हर प्वाइंट से जांच कर रही है। फिरोजपुर के एसपी (डी) अमरजीत सिंह ने बलविंदर पप्पी को कस्टडी में लेने की पुष्टि की थी। बताया था कि पूछताछ में ऋषि ने भगत नगर के बलविंदर उर्फ पप्पी का नाम लिया था। सूत्रों की मानें तो आरोपियों का हाई प्रोफाइल होना भी पुलिस की कार्रवाई के आड़े रहा है।
विदेशोंमें भी जुड़े हैं तार
सूत्रोंके मुताबिक पूछताछ में बात सामने आई है कि आरोपियों के पाकिस्तान में तस्करों से संपर्क हैं। वे गल्फ देशों में जाकर डीलिंग के लिए तारीख और समय सैटल करते हैं और वहीं पैसों का लेनदेन होता है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva